# Gudstjenesteverksted Lys våken

Her er forslag til fokusområder dere kan ha på denne posten. Målet er å skape forståelse for gudstjenesten dager etter. Dersom barna skal delta på oppgaver i gudstjenesten, går det an å øve på dette i denne posten, eventuelt å gjøre det til en 4. post.

#### Dåp

Hver gangdet er dåp i gudstjenesten hører vi dåpsbefalingen fra Matteus evangeliet kapitel 28. Om hvorfor vi døpes. Dette er også misjonsbefalingen, den som sier at alle vi som er døpt er vitner om Jesus og skal dele troen og livet med alle mennesker.

Vi sier at dåpsvannet er livets kilde, og da kan vi tenke oss at vannet i denne kilden renner ut av dåpsfatet og blir med oss ut av kirken. Dåpen gir oss glede, trygghet og håp, - fordi vi får høre at vi er Guds barn og at han alltid vil være sammen med oss. Dette håpet og denne gleden, som vi får i dåpen, vil vi ta med oss ut av kirken og dele med andre mennesker.

#### Gloria

**«**Ære være Gud i det høyeste! Og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg!»

Englene sang det da Jesus, verdens frelser ble født. En gledessang for hele skaperverket. Senere var det folkemengden som sang det til Jesus da han red inn i Jerusalem før påske, og barna sang det på tempelplassen. Nå er det vi som synger det, hver gang vi feirer gudstjeneste. Nå er det vi som med stemmene våre forteller hvem Jesus er. Vi deler vår tro, vår tilbedelse og vår glede når vi synger Gloria.

#### Forbønn for kirken og verden

I denne delen a gudstjenesten ber vi for kirken og verden. Her blir vi bevisst på at vi er mange kristne søstre og brødre. Bruk gjerne bønn i 4 himmelretninger (se under)

Bruk gjerne «Gud, skap i oss, tro, håp og handling, Herre hør vår bønn…» som menighetssvar mellom bønnene. (Solveig Hildre Spilling/ Hans Olav Baden)

KollektMange på en gudstjeneste tenker at kollekten bare er en sånn «pengegreie», at det bare handler om å få samlet inn penger til et godt formål. Hør nøye etter på kollektbønnen som leses etter at vi har gitt gaven vår, så vil du kanskje få deg en overraskelse. For det presten sier på våre vegne er dette: *«Evige Gud, din er jorden og det som fyller den. Alt vi eier hører deg til. Ta imot oss og gavene våre i Jesu navn. Amen.»*

Vi ber ikke Gud bare ta imot vår 200 hundrelapp. Vi sier: hele verden er din Gud, så egentlig eier du alt allerede, også pengene våre og livene våre. Nå gir vi deg tilbake Gud, oss selv og en pengegave. Ta imot både oss og gaven vår.

Det betyr at i kollekten stiller vi oss selv til disposisjon for Gud. Her er vi Gud, hva vil du at vi skal gjøre for deg?

#### Nattverd

Her er vi sammen i det verdensvide fellesskapet: alle kristne over hele verden feirer nattverd. Alterringen er halv og den «tomme» sirkelen representerer det kristne fellesskapet i verden.

#### Utsendelsen

Når presten helt til slutt i gudstjenesten sier: «Gå i fred og tjen Herren med glede!» - så tar vi på alvor at alt det vi får når vi samles i kirken, det får vi, ikke bare for oss selv, men for å dele det med andre. Vi blir og minnet på, at alle vi som er døpt, vi som er kristne, har en oppgave og et oppdrag. Dette oppdraget vi kan gå inn i med glede, for vi er ikke alene: vi er sammen med hverandre og Gud har lovet å være med oss, alle dager.

### Forbønnsmodell 4

(Fire himmelretninger) – (Gudstjenestepermen, side 2.51)  
gjengitt i Lys våken gudstjenesteliturgi

Utarbeides aktuelle bønner som har sammenheng med hver av de fire himmelretningene. Det kan være bønner for søsterkirker, mennesker i for konflikter og katastrofer, for skaperverket eller aktuelle hendelser. Forbønn for gudstjenestens takkoffer kan plasseres ved den himmelretningen der det er naturlig.

Forbønnen kan innledes slik:  
ML/L: La oss be for kirken og verden ved å reise oss og vende oss i de fire himmelretningene.  
Menigheten reiser seg.

1. Øst  
ML/L: Vi vender oss mot øst og ber for våre søsken der.  
Menigheten vender seg mot øst.  
Et lys kan tennes mot øst, på en lysglobe eller på et bord med fire bønnelys.

Vi ber for/om… /takker for …  
Her følger en eller flere bønner som har sammenheng med øst.  
Den som ber, avslutter bønnen med: Gud, vi ber.  
A:  
eller et annet passende menighetssvar.

2. Vest  
L: Vi vender oss mot vest og ber for våre søsken der.  
Menigheten vender seg mot vest.  
Et lys kan tennes mot vest, på en lysglobe eller på et bord med fire bønnelys.

Vi ber for/om… /takker for …  
Her følger en eller flere bønner som har sammenheng med Vest.  
Den som ber, avslutter bønnen med: Gud, vi ber.  
A: Din vilje skje, din vilje skje, din vilje skje på jorden, å Gud.  
eller et annet passende menighetssvar.

3. Sør  
L: Vi vender oss mot sør og ber for våre søsken der.  
Menigheten vender seg mot sør.  
Et lys kan tennes mot sør, på en lysglobe eller på et bord med fire bønnelys.

Vi ber for/om… /takker for …  
Her følger en eller flere bønner som har sammenheng med Sør  
Den som ber, avslutter bønnen med: Gud, vi ber.  
A: Din vilje skje, din vilje skje, din vilje skje på jorden, å Gud.  
eller et annet passende menighetssvar.

4. Nord  
L: Vi vender oss mot nord og ber for vår egen del av kirken og verden.  
Menigheten vender seg mot nord.  
Et lys kan tennes mot nord, på en lysglobe eller på et bord med fire bønnelys.  
Vi ber for/om… /takker for …  
Her følger en eller flere bønner som har sammenheng med Nord.  
Den som ber, avslutter bønnen med: Gud, vi ber.  
A: Din vilje skje, din vilje skje, din vilje skje på jorden, å Gud.  
eller et annet passende menighetssvar.